
	LĒMUMS	
Ādažos, Ādažu novadā
				
2026. gada 30. jūlijā									Nr. 00


Par izmaiņām Siguļu pirmsskolas izglītības iestādes “Piejūra” struktūrā

Ādažu novada pašvaldības dome izskatīja Siguļu pirmsskolas izglītības iestādes “Piejūra” (turpmāk – SPII) vadītājas 15.05.2026. iesniegumu par terminēto izmaiņu saglabāšanu iestādes struktūrā (reģistrēts ar Nr. ĀNP/1-21-2/26/325).
Ar Ādažu novada pašvaldības domes 2025. gada 24. jūlija lēmumu Nr. 297 "Par izmaiņām Siguļu pirmsskolas izglītības iestādes "Piejūra" struktūrā" no 2025. gada 1. septembra līdz 2026. gada 31. augustam tika izveidota viena amata vieta "Skolotāja palīgs-asistents".
SPII arī turpmāk izglītību apgūs izglītojamais, kuram noteikta asistenta pakalpojuma nepieciešamība, tādēļ saglabājas nepieciešamība nodrošināt iepriekš minēto amata vietu. Vienlaikus ir lietderīgi noteikt, ka darba tiesiskās attiecības tiek nodibinātas uz noteiktu laiku – kamēr  iestādi apmeklē izglītojamais, kuram noteikta asistenta pakalpojuma nepieciešamība. 
Amata vietas uzturēšanai 2026. gadā papildu ietekmes uz pašvaldības budžetu nebūs, jo nepieciešamie līdzekļi 6110,29 euro ir asignēti SPII budžetā no valsts finansējuma asistenta pakalpojuma nodrošināšanai un amatu vakancēm. 2027. gadā ietekme uz pašvaldības budžetu plānota līdz 22 152,85 euro, savukārt papildu finansējuma nepieciešamība salīdzinājumā ar 2026. gadu var sasniegt līdz 6696,87 euro, neņemot vērā iespējamo valsts finansējumu.
Pamatojoties uz Pašvaldību likuma 10. panta pirmās daļas 14. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, Ministru kabineta 2012. gada 9. oktobra noteikumiem Nr. 695 “Kārtība, kādā piešķir un finansē asistenta pakalpojumu izglītības iestādē” un domes Finanšu komitejas 15.07.2026. atzinumu, Ādažu novada pašvaldības dome 
NOLEMJ:
1. [bookmark: _Hlk202948946]Ar 2026. gada 1. septembri izveidot Siguļu PII “Piejūra” vienu amata vietu “Skolotāja palīgs-asistents”, profesijas kods 5312 01, saime 33, līmenis I, algu grupa 4, mēnešalga 1236 euro līdz 2027. gada 31. maijam, ar iespēju saglabāt amatu katru gadu līdz kamēr pirmsskolas izglītības iestādi apmeklē izglītojamais, kuram noteikta asistenta pakalpojuma nepieciešamība. 
2. [bookmark: _Hlk93049362]Lēmuma 1. punkta izpildei:
2.1. veikt grozījumus Ādažu novada pašvaldības domes 29.01.2026. lēmuma Nr. 38 “Par pašvaldības amatpersonu un darbinieku mēnešalgām 2026. gadā” 13. pielikumā;
2.2. nepieciešamo finansējumu nodrošināt no Siguļu PII “Piejūra” 2026. gada un 2027. gada budžeta tāmes līdzekļiem.
3. Pašvaldības izpilddirektoram veikt lēmuma izpildes kontroli.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

